CELEX: 62013CA0135
Language: lt
Date: 2014-05-15 00:00:00
Title: Byla C-135/13: 2014 m. gegužės 15 d. Teisingumo Teismo (devintoji kolegija) sprendimas byloje (Kúria (Vengrija) prašymas priimti prejudicinį sprendimą) Szatmári Malom Kft./Mezőgazdasági és Vidékfejlesztési Hivatal Központi Szerve (Žemės ūkis — EŽŪFKP — Reglamentas (EB) Nr. 1698/2005 — 20, 26 ir 28 straipsniai — Parama žemės ūkio valdoms modernizuoti ir parama žemės ūkio ir miškininkystės produktų vertei didinti — Atitikties atrankos kriterijams sąlygos — Valstybių narių kompetencija — Turimam miltų gamyklų pajėgumui modernizuoti teikiama parama — Miltų gamyklos, pakeistos viena nauja miltų gamykla, nepadidinant turimo pajėgumo — Netaikymas — Vienodo požiūrio principas)

7.7.2014   
            
            
               LT
            
            
               Europos Sąjungos oficialusis leidinys
            
            
               C 212/9
            
         2014 m. gegužės 15 d. Teisingumo Teismo (devintoji kolegija) sprendimas byloje (Kúria (Vengrija) prašymas priimti prejudicinį sprendimą) Szatmári Malom Kft./Mezőgazdasági és Vidékfejlesztési Hivatal Központi Szerve
   (Byla C-135/13) (1)
   
   ((Žemės ūkis - EŽŪFKP - Reglamentas (EB) Nr. 1698/2005 - 20, 26 ir 28 straipsniai - Parama žemės ūkio valdoms modernizuoti ir parama žemės ūkio ir miškininkystės produktų vertei didinti - Atitikties atrankos kriterijams sąlygos - Valstybių narių kompetencija - Turimam miltų gamyklų pajėgumui modernizuoti teikiama parama - Miltų gamyklos, pakeistos viena nauja miltų gamykla, nepadidinant turimo pajėgumo - Netaikymas - Vienodo požiūrio principas))
   2014/C 212/09
   Proceso kalba: vengrų
   
      Prašymą priimti prejudicinį sprendimą pateikęs teismas
   
   Kúria
   
      Šalys pagrindinėje byloje
   
   
      Ieškovė: Szatmári Malom Kft.
   
      Atsakovė: Mezőgazdasági és Vidékfejlesztési Hivatal Központi Szerve
   
      Dalykas
   
   Prašymas priimti prejudicinį sprendimą – Kúria – 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL L 277, p. 1) 20 straipsnio b punkto iii papunkčio ir 26 straipsnio 1 dalies a punkto bei 28 straipsnio 1 dalies a punkto aiškinimas – Parama, skirta padidinti žemės ūkio ir miškininkystės sektorių konkurencingumą – Priemonės, skirtos restruktūrizuoti ir vystyti fizinį potencialą bei skatinti inovacijas – Įmonės, kurios pagrindinė veikla yra miltų gamyba, atliekamas naujos miltų gamyklos įsteigimas sujungiant šiai įmonei priklausančių trijų miltų gamyklų, kurias numatyta uždaryti, pajėgumą – Žemės ūkio valdų modernizavimas arba žemės ūkio produktų vertės didinimas
   
      Rezoliucinė dalis
   
   
               1.
            
            
               2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai 26 straipsnio 1 dalies a punktą reikia aiškinti taip, kad bendrų žemės ūkio valdos rezultatų gerinimo sąvoka, kaip ji suprantama pagal šią nuostatą, negali apimti operacijos, kai miltų gamyklas eksploatuojanti įmonė uždaro anksčiau įsteigtas miltų gamyklas tam, kad jas pakeistų nauja miltų gamykla, tačiau nepadidina turimo pajėgumo.
            
         
               2.
            
            
               Reglamento Nr. 1698/2005 20 straipsnio b punkto iii papunktį ir 28 straipsnio 1 dalies a punktą reikia aiškinti taip, kad operacija, kai uždaromos anksčiau įsteigtos miltų gamyklos ir jos pakeičiamos nauja miltų gamykla, tačiau nepadidinamas turimas pajėgumas, gali gerinti bendrus įmonės veiklos rezultatus, kaip tai suprantama pagal antrąją iš šių nuostatų.
            
         
               3.
            
            
               Reglamento Nr. 1698/2005 28 straipsnio 1 dalies a punktą reikia aiškinti taip, kad pagal jį iš esmės nedraudžiama priimti nacionalinės teisės aktų, kaip antai nagrinėjamų pagrindinėje byloje, nustatančių paramą žemės ūkio produktų vertei didinti, kuri miltų gamyklas eksploatuojančioms įmonėms teikiama tik už šių miltų gamyklų turimam pajėgumui skirtą modernizuoti veiklą, tačiau neteikiama už naują pajėgumą sukuriančią veiklą. Vis dėlto esant situacijai, kai, kaip pagrindinėje byloje, viena ar kelios miltų gamyklos uždaromos tam, kad vietoj jų būtų įsteigta nauja miltų gamykla, nepadidinant esamo pajėgumo, nacionalinis teismas turi patikrinti, ar tokie teisės aktai taikomi vienodo požiūrio principo laikymąsi užtikrinančiu būdu.
            
         
      (1)  OL C 171, 2013 6 15.